Document ID: /roh_data/filtered/fineweb-2-filterrobots_roh.jsonl.gz/14871

Radio e TV live
Ils products da medias enconusch’ins sco «buccadinas» finidas e consumablas sin moniturs ed en il radio. Ma co fan ins tut las contribuziuns ch’ins vesa ed auda mintga di? RTR ha dà invista e ha mussà la lavur concreta en ils studios. Emissiuns èn vegnidas producidas live per e cun il public.
Fufragnar en l’archiv
Ensemen cun ils collavuraturas e las collavuraturas han las visitadras ed ils visitaders fatg retschertgas davart lieus preferì en il Grischun u tschertgà istorgias veglias en l’archiv. Sper retschertgar han ils visitadras e visitaders era pudì chargiar agens videos u fotos sin la nova plattafurma «nossaistorgia.ch».
Zambregiar in radio DAB+
Durant trais lavuratoris han passa 40 uffants pudì construir ses agen radio DAB+.Ma er per pli giuvens hai dà attracziuns: Il moderatur da RTR Sergio Guetg e Riccarda Caluori en stads en cuschina e han cuschinà cun ils uffants stailas dultschas e saladas.
Musica e lirica
Sa chapescha che musica e texts rumantschs na han betg dastgà mancar ad in tal arranschament. I ha dà pliras chaschuns d’entupar artists indigens: La chantadura da 18 onns Chiara Jacomet ha preschentà chanzuns da ses album nov «Mascra». Severin Brugger e Laura Loretz lur simbiosa da musica multifara e lirica en il dialect tuatschin.
La «Sonda lunga» è in punct fix en il chalender cultural dal chantun Grischun. Per in di lung da 12 uras sa preschentan divers manaschis da cultura pli pitschens e pli gronds e porschan a visitaders e visitadras attracziuns individualas. A la 11avla ediziun ha era RTR preparà in program multifar ed extraordinari.